text: Folketingsmedlem: Gør noget for Sønderborg
  03 april 2013 kl. 15.44
  Lukningen af Sønderborg kaserne har udløst en byge af spørgsmål fra venstres folketingsmedlem Ellen Trane Nørby, rettet mod forsvarsministeren.
  Ellen Trane Nørby - der selv bor i Sønderborg - har bl.a. spurgt forsvarsminister Nick Hækkerup, om det ikke vil være rimeligt, Sønderborg gratis kan overtage kasernens bygninger.
  Nick Hækkerups svar var, at forsvaret skal overholde de statslige regler om salg af bygninger, så det kan han ikke være med til.
  Det udløste flere spørgsmål fra Ellen Trane Nørby:
  Hvad vil du så gøre for Sønderborg?
  Lukningen af kasernen koster Sønderborg mange arbejdspladser og studiepladser, siger Ellen Trane Nørby.
  Nick Hækkerup har ikke nået at svare på det spørgsmål.
  